Οικία Μέντελσον

Η Οικία Μέντελσον () είναι σπίτι-μουσείο στην πόλη Λειψία της Γερμανίας. Ο συνθέτης Φέλιξ Μέντελσον Μπαρτόλντι έζησε σε αυτό από το 1845 μέχρι τον θάνατό του το 1847 και σήμερα περιέχει συλλογή κειμηλίων και τεκμηρίων σχετικών με τη ζωή και το έργο του.

Υπόβαθρο
Ο Μέντελσον Μπαρτόλντι γεννήθηκε στο Αμβούργο, αλλά σε ηλικία δύο ετών εγκαταστάθηκε με την οικογένειά του στο Βερολίνο«Biography», Mendelssohn House and Felix Mendelssohn Bartholdy Foundation. Ανακτήθηκε στις 3 Ιουνίου 2020 από τη Wayback Machine., όπου μεγάλωσε. Διέμεινε στη Λειψία, αλλά όχι σε αυτό το σπίτι, για πρώτη φορά το 1835, όταν διορίσθηκε διευθυντής της Ορχήστρας Γκεβάντχαουζ της Λειψίας. Το 1841 έφυγε προκειμένου να αναλάβει τη θέση του συνθέτη της αυλής του Φρειδερίκου Γουλιέλμου Δ΄ στο Βερολίνο, αλλά παραιτήθηκε από αυτή το 1844 και επέστρεψε στη Λειψία. Μετακόμισε με την οικογένειά του στο διαμέρισμα του β΄ ορόφου του σημερινού σπιτιού-μουσείου (τότε στη διεύθυνση Königstraße 5 και σήμερα στην Goldschmidtstraße 12).«The Mendelssohn House», Mendelssohn House and Felix Mendelssohn Bartholdy Foundation. Version dated 3 June 2020 retrieved via Wayback Machine.

Τον καιρό που έμεινε εκεί γεννήθηκε η κόρη του Ελίζαμπετ. Εργαζόταν ως συν-διευθυντής, μαζί με τον Νιλς Γκάντε, της περιόδου 1845-46 των συναυλιών της Ορχήστρας Γκεβάντχαουζ. Το 1846 ολοκλήρωσε το ορατόριο Ηλίας και διεύθυνε την παγκόσμια πρεμιέρα του στην Αγγλία. Απεβίωσε στη Λειψία στις 4 Νοεμβρίου 1847.

 Το μουσείο 
Το «Διεθνές Ίδρυμα Μέντελσον» ιδρύθηκε το 1991 με πρόεδρο τον Κουρτ Μαζούρ και διακηρυγμένο στόχο του τη διάσωση και αποκατάσταση της οικίας του συνθέτη στη Λειψία, η οποία εγκαινιάσθηκε ως μουσείο«The Felix Mendelssohn Bartholdy Foundation», Mendelssohn House and Felix Mendelssohn Bartholdy Foundation το 1997. Το κτήριο αποκαταστάθηκε στην εμφάνιση που είχε όταν διέμενε ο συνθέτης και αντίστοιχη επίπλωση Μπίντερμαγιερ. Εκτός από παρτιτούρες του συνθέτη και έγγραφα, στο μουσείο εκτίθενται υδατογραφίες που ζωγράφιζε ο συνθέτης. Διαθέτει επίσης σαλόνι όπου γίνονται συναυλίες.«A Museum to Honour Mendelssohn» Mendelssohn House and Felix Mendelssohn Bartholdy Foundation Το μουσείο περιλαμβάνεται στο Blaubuch («Μπλε βιβλίο») της Ομοσπονδιακής Κυβερνήσεως ως «σημαντική πολιτιστική τοποθεσία».«Kulturelle Gedächtnisorte von nationaler Bedeutung»

 Παραπομπές 

Κατηγορία:Μουσεία στη Γερμανία
Κατηγορία:Ιστορικές οικίες-μουσεία
Μεντελσον
Κατηγορία:Λειψία